Kim Possible

***Kim Possible*** er en amerikansk animasjonsserie som gikk på Disney Channel fra 2002 til 2007. Den handler om tenåringen Kim Possible, som daglig redder verden fra superskurker. Det er ikke en utfordring som er for stor, eller for farlig for Kim. 

Serien kommer fra USA og er dubbet til en rekke språk. 

## Om serien
Serien er sentrert rundt byen Middleton, som er senter i et byområde som består av de tre bydelene Lowerton, Middleton og Upperton. Det meste som vises av Middleton viser en søvnig drabantby, selv man også får se et aktivt urbant område med tett befolkning, godt utbygd infrastruktur og anselig kulturliv.

Den nøyaktige posisjonen til Middleton er ikke mulig å stadfeste. Hint gitt i forskjellige episoder har gitt tvetydig eller motstridende informasjon. I The New Ron vises et flerstatskart; kartet tilsier at Middleton finnes et sted i Colorado. I Downhill vises et annet kart, som hevder at Mount Middleton er i eller omkring Vest-Virginia. I Queen Bebe havner Kim i San Francisco, og bemerker at hun var 1000 mil unna Middleton (egentlig 1000 miles), som indikerer at Middleton er et eller annet sted i eller ved Rocky Mountains. Middleton ligger nær både ørkenområder, grønne åser og snødekte fjell. Regissør Steve Loter har sagt at Middleton «Er hvor som helst i USA. Den er ikke basert på et virkelig sted», noe som gjør at byen kan portrettere et hvilket som helst lokalmiljø i de fleste amerikanske stater.

Kim Possible velger stadig å reise på kryss og tvers over kloden for å redde folk, stoppe kriminalitet og slåss med superskurker på ideelt grunnlag, samtidig som hun skal komme hjem og gjøre leksene i tide. Kim Possible er elev ved Middleton High School, og kaptein på cheerleaderlaget, men den rødhårete superhelten kan ikke redde verden alene. Ved sin side har hun Ron Stoppable, sin sprø partner, bestevenn og senere kjæreste, og hans faste følgesvenn og kjæledyr, nakenrotta Rufus.

Serien hadde premiere i juni 2002, og den første episoden som gikk på lufta, «Crush», ble nominert til en Primetime Emmy året etter. Med denne premieren ble *Kim Possible* ansett som den mest sette og beste serien på Disney Channel på dette tidspunktet. Serien som helhet ble nominert til Emmy for dagtid i 2004 og 2005 (dette året fikk serien fem nominasjoner, og vant én). Den har mottatt mange godord for dyktig dialog, velgjort animasjon og engasjerende, velskrevne rollefigurer (både skurker og helter).

Kim har møtt mange ulike fiender og skurker gjennom karrieren. Hun har slåss mot onde værmaskiner, superhurtigvoksende gress og ble en gang satt under hjernekontroll av erkefienden, Doktor Drakken. Mange av skurkene setter også fingeren på skurkeklisjéene ved å kalle dem gamle eller klassiske. I mange av episodene er det parodier og/eller referanser til andre kjente serier og filmer i samme sjanger.

Kims dialog er krydret med mange slanguttrykk som er heller atypiske for tenåringer, for eksempel; «Så udramatisk» (So not the drama), «Null stress» (No big), i tillegg til seriens slagord; «Hva skjer?» (What's the sitch?).

Tittelsangen «Ring meg, søk meg» blir i den norske utgaven sunget av Maria Haukaas Storeng. Den engelske originalutgaven, «Call Me, Beep Me» blir sunget av Christina Milian.

Ifølge skaperne Mark McCorkle og Bob Schooley ble serien skapt i en heis. De sier selv at McCorkle så på Schooley og sa; «Kim Possible, hun kan gjøre hva som helst». Schooley svarte da umiddelbart; «Partneren hennes er Ron Stoppable; han kan ikke gjøre noe som helst».

22. februar 2005, etter tre sesonger, 65 episoder og to filmer, ble serien tatt av, men på grunn av seriens popularitet og grasrotaksjoner av innbitte *Kim Possible*-fans, erklærte Disney 29. november 2005 at serien skulle fortsette i en fjerde sesong. Den nye sesongen hadde premiere på Disney Channel i USA 10. februar 2007.

I den nye sesongen har introfilmen gjennomgått store forandringer, mens tittelsangen er den originale.

## Figurer
### Team Possible
* **[[Kim Possible (figur)|Kim Possible]]**
Kim er en ung skolejente og cheerleader med et helt vanlig liv. Men når hun får beskjed fra Wade om Doktor Drakken og Shegos onde planer, er hun sammen med bestevennen Ron, en superhelt.

* **Ron Stoppable**
Ron er Kims medhjelper. Han elsker meksikansk mat og har en nakenrotte som heter Rufus. Han har også apefobi på grunn av at han måtte dele rom med en ape på Camp Wannaweep. Hans foreldre er Hr og Fru Stoppable og adoptivsøsteren Hana. egge har en sterk tendens til å foreta store og viktige avgjørelser uten å ta Ron med på råd, eller i det minste nevne det for ham. Da Rons foreldre adopterte Hana, flyttet de Ron opp på loftet og Hana inn på Rons gamle rom. Herr Stoppable spilles av Elliot Gould og Fru Stoppable spilles av Andrea Martin.

* **Wade Load**
Wade er et tiårig geni som styrer Kim Possibles nettside og forsyner henne med nytt utstyr. Wade sitter alltid foran PC-en sin og holder øye med skurkeaktivitet. Han holder fortløpende kontakt med Kim ved hjelp av en bærbar bildetelefon, Kimmunikatoren. Han tilbringer tiden foran datamaskinen på rommet sitt. 

* **Rufus**
Rufus er en nakenrotte. Han er kjæledyret Ron Stoppable kjøpte på Smarty Mart. Rufus har vist seg mange ganger til å være smartere enn både Ron og Kim. Han har veldig god teknisk innsikt, og Ron får ham ofte til å reparere ødelagte maskiner. Han har også ekstremt sterke tenner, og kan faktisk tygge seg gjennom enkelte metaller. Han er til og med en talentfull utøver av kampsport, og har Ape Kung Fu-krefter. På engelsk spilles Rufus av Nancy Cartwright, mens den norske stemmen tilhører Sarah MacDonald Berge og Siri Nilsen.

### Familie
* **Dr. James Timothy Possible**
Kims far, som er rakettforsker. Han gikk på college sammen med Drew Lipsky, Kims erkefiende. Han er en typisk 1950-tallsprofessor, litt sløv og åndsfraværende. Originalstemmen tilhører Gary Cole, mens Erland Bakker står for den norske stemmen.

* **Dr. Ann Possible**
Kims mor, som er hjernekirurg som debuterte i sesong 1 og har gjort regelmessige opptredener gjennom hele serien. I originalutgaven spilles fru Possible av Jean Smart. Den norske versjonen bærer preg av at fru Possible er en relativt liten rolle, og hun spilles av tre forskjellige skuespillere: Marte Stolp, Marianne Mørk Larsen og Katrine Blomstrand.

* **Jim og Tim Possible**
Kims lillebrødre, de er tvillinger og er oppkalt etter faren. James «Jim» Possible jr. og Timothy «Tim» Possible har samme stemme, og den gis av Shaun Fleming (sesong 1-3) og Spencer Fox (sesong 4) på engelsk. På norsk spilles de av Mads Launy og Marcus Ravneberg. Jim (grønn skjorte) og Tim (rød skjorte) er Kims yngre tvillingbrødre. De er barnegenier med en hang til sprø oppfinnelser og å plage storesøstra.

* **Stoppablefamilien**
Rons familie.

### Skurker
* **Doktor Drakken**
Kims selverklærte erkefiende. Doktor Drakken er en ond, ekkel skurk, og en typisk gal vitenskapsmann med ønske om verdensherredømme. Sammen med Shego lager han trøbbel for Kim. Drakken heter egentlig Drew Theodore P. Lipsky. Edward Lipsky, bedre kjent som Motor-Ed, er Drakkens fetter. Dr. Drakkens myndige og ydmykende mor. Hun tror at Drakken er lege med radioprogram der folk ringer inn og får hjelp. Drakkens engelske originalstemme tilhører John DiMaggio mens Per Frisch står bak den norske.

* **Shego**
Doktor Drakkens onde medhjelper. Hun har ofte heftige slåsscener med Kim. Hun var med i den første episoden av serien som Doktor Drakkens innleide hjelper. I den engelske utgaven spilles Shego av Nicole Sullivan, mens Marianne Westby har den norske stemmen.

* **Monkey Fist**
Britisk lord, Lord Montgomery Fiske, som er besatt av kampsporten Ape-Kung-Fu. Han har fått hender og føtter genetisk manipulert for å likne mer på en ape. Hvor enn han er, så følger apeninjaene hans etter. Han ledsages ofte av sin personlige hær av Apeninjaer, selv om han har samarbeidet med Duff Killigan og Doktor Drakken i et forsøk på å ta over verden gjennom tidsreising. Originalstemmen blir gitt av Tom Kane.

* **Señor Senior sr.**
En eksentrisk, spansk milliardær som ønsker å overta verden, nærmest på hobbybasis. Han prøver ofte å lære sønnen «skurke-tradisjoner». Er generelt mer opptatt av tradisjoner og detaljer enn resultater, han er en klassisk gentleman. I originalutgaven spilles Senior av Ricardo Montalbán eller Earl Boen, avhengig av om Montalbán er tilgjengelig for opptak. På norsk spilles SSS av Per Skjølsvik.

* **Señor Senior jr.**
Seniors sønn, en enfoldig og bortsjemt playboy som er skurk mest for å jatte med faren. Hans egentlige ambisjon er å bli filmstjerne eller popartist. Seniorenes skjulested og hjem er ei privat øy i Biscayabukten mellom Frankrike og Spania med klimasnoner fra både Middelhavet og Atlanterhavet. Den har digre murer og omkranses av piggtråd og alarmer. Originalstemmen gis av Nestor Carbonell, mens den norske tilhører Christoffer Staib

* **Professor Dementor**
En gal vitenskapsmann. Selv om han er en trussel for Kim og Ron, er han like opptatt av å være bedre enn rivalen, Doktor Drakken. Originalstemmen blir gitt av Patton Oswalt.

* **Knurr**
Et mutert sumpvesen, som egentlig heter Knut. Hans store besettelse er å få tatt hevn over Ron.

* **Killer Bebees**
Kvinnelige morderroboter. De ble bygget av Dr. Drakken, men begynte med kjeltringsstreker på egen hånd.

* **DNAmy**
En gal, kvinnelig forsker som genmanipulerer dyr for å skape nye og bedre kosedyr. Meget kjærlighetssyk.

* **Duff Killigan**
En ond skotsk golfspiller og skurk som bruker golfballene sine til å bombardere Kim og Ron med. Han kaller seg selv for «verdens dødeligste golfspiller». Hva hans skurkeambisjoner er, er litt uklart. Killigans første opptreden var i episode syv, sesong en. Han dukket opp igjen midtveis i sesong en, og hadde flere mindre opptredener i sesong to og tre. Han var også med i alle delene av trippelepisoden *I tide og utide*. Originalstemmen tilhører Brian George.

* **Motor-Ed**
En skurkaktig maskiningeniør som elsker store biler. Navnet hans kan være et ordspill på bandet Motörhead. Originalstemmen blir gitt av John DiMaggio, mens den norske stemmen tilhører Tommy Karlsen. Motor Ed er gjenkjennlig på solid kroppsbygning, istykkerrevne klær, sykkelstyreformet bukkeskjegg, hockeysveis, og stadig bruk av ordet «seriøst» (legger stort trykk på «r»). Fru Lipsky er hans tante og Doktor Drakken hans fetter.

* **Camille Leon**
Et moteikon med evnen til å skifte form.

### Andre figurer

* **Monique**
Kims bestevenninne. Foruten Ron er Monique den personen Kim tilbringer mest tid sammen med.  Selv om hun ikke innehar spesielle evner, har hun vært til hjelp på oppdrag noen ganger. Monique er hip og intelligent og snakker gjerne i hiphop-stil (Kim kaller det «Monique-språk»). Jobber i klesbutikk. Raven-Symoné har stemmen i originalen. Moniques norske stemme tilhører Marte Stolp og Katrine Blomstrand (samsvarer med Fru Possible fra episode til episode)

* **Bonnie Rockwaller**
Kims rival i privatlivet. Bonnie er også med i cheerleadertroppen. Selv om hun ikke har en hovedrolle, er Bonnie en av de mest aktive sekundærfigurene i serien. Vanligvis er hun involvert i handlinger som skjer rundt episodenes hovedplot, eller er med og legger grunnlag for underplot som omhandler gruppepress og vanskelighetene som Kim opplever når hun skal sjonglere mellom privatliv/skole og oppdrag. Bonnie spilles av Kirsten Storms på engelsk. På norsk spilles hun av Sarah MacDonald Berge.

* **Steve Barkin**
Lærer på Middleton High School. Tidligere yrkesmilitær. Barkin ble sett for første gang i seriens første episode i juni 2002, og var også med i siste episode av sesong 3. Han er med videre i sesong 4. Barkin er vikarlærer på Middleton High School, der Kim Possible og Ron Stoppable er elever. I originalversjonen spilles Barkin av Patrick Warburton. Den norske stemmen tilhører Ove Christian Owe

## Steder
Smarty Mart er en Wal-Mart-type forretning Doktor Drakkens hjernevaskshampoo var også å finne i hyllene på Smarty Mart. Club Banana og Smarty Mart eies av samme konsern, men Kim har lite til overs for sistnevnte fordi det er for «tilbudisk» og ikke følger trendene. Ron Stoppable er Smarty Mart-entusiast, og handler ofte der. det var også der han kjøpte Rufus.

## Se også
* Liste over ''Kim Possible''-episoder

## Norske stemmer
* Kim Possible -  Christel Marie Blunck
* Ron Stoppable - Erik Skøld
* Rufus - Sarah MacDonald Berge, Siri Nilsen
* Wade Load - Daniel S. Valderhaug, Cristoffer Ravneberg
* Doktor Drakken - Per Frisch
* Shego - Marianne Westby
* Pappa, Dementor - Erland Bakker
* Mamma - Marianne Mørk Larsen, Marte Stolp, Katrine Blomstrand
* Jim og Tim - Mads Launy, Marcus Ravneberg
* Mister Barkin, Duff Killigan - Ove Christian Owe
* Bonnie Rockwaller - Sarah MacDonald Berge
* Monique - Marte Stolp, Katrine Blomstrand
* Josh Mankey - Christoffer Staib
* Monkey Fist - Yngve Emil Marcussen
* Señor Senior sr. - Per Skjølsvik
* Señor Senior jr. - Joachim Rafaelsen, Christoffer Staib
* Motor Ed - Tommy Karlsen

**Ellers medvirket**: Aksel Hennie, Arvid Eskild, Amund Enger, Geir Rebbestad, Stig Krogstad, Bård Steine, Tommy Karlsen, Andreas Kolstad, Scott Maurstad, Siv Klynderud, Christin Borge, Trond Teigen, Magnus Skjegstad og Aina Lundby

**Titelsang fremført av**: Maria Haukaas Storeng

**Kor i episode ''Rappin' Drakken**'': Katrine Blomstrand, Jorun I. Erdal, Marian Aas Hansen og Stig Krogstad

## Eksterne lenker

*